Nõukogu määrus (EMÜ) nr 3207/88,

17. oktoober 1988,

millega muudetakse määrust (EMÜ) nr 2771/75 munaturu ühise korralduse kohta

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 42 ja 43,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

ühendus on rahvusvahelise kaupade kirjeldamise ja kodeerimise harmoneeritud süsteemi (edaspidi "harmoneeritud süsteem") konventsiooni lepinguosaline, millega asendatakse 15. detsembri 1950. aasta konventsioon tollitariifi kaupade liigituse kohta;

1. jaanuari 1988. aasta määrusega (EMÜ) nr 2658/87 [3] kehtestati kauba koondnomenklatuur, mis vastab nii ühise tollitariifistiku kui ka ühenduse väliskaubandusstatistika nõuetele;

selle tulemusena on vaja kaupade kirjeldused ja ühise tollitariifistiku rubriiginumbrid, mis esinevad määruses (EMÜ) nr 2771/75, [4] viimati muudetud komisjoni määrusega (EMÜ) nr 4000/87, [5] esitada vastavalt harmoneeritud süsteemil põhinevale koondnomenklatuurile;

keedetud munad ja munatooted vormiroana, näiteks silindermunad, liigitati 1987. aasta 31. detsembrini kehtinud ühise tollitariifistiku rubriiginumbri 21.07 alamrubriiki (mujal määratlemata või nimetamata toidupreparaadid); kõnealused munatooted ei kuulunud asutamislepingu II lisas käsitletavate toodete hulka; koondnomenklatuuri kehtestamisest alates liigitatakse kõnealused tooted CN-koodi 0407 (koorega linnumunad, värsked, konserveeritud või keedetud) või CN-koodi 0408 (kooreta linnumunad ja munarebud, värsked, kuivatatud, aurutatud või keedetud, vormiroana, külmutatud või muul viisil konserveeritud, suhkru- või muu magusainelisandiga) alla; koorega keedetud mune ja munatooteid vormiroana võib kasutada samal viisil nagu koorega või kooreta konserveeritud mune või nende asemel; konserveeritud munad on lülitatud II lisasse ja seetõttu esitatud määruses (EMÜ) nr 2771/75; on loogiline ja soovitav, et koorega keedetud mune ja munatooteid vormiroana tuleks samuti loetleda nimetatud määruses;

määrus (EMÜ) nr 4000/87 tuleks kehtetuks tunnistada;

seoses uue nomenklatuuri kasutamisega tuleb arvukad munasektorit käsitlevad määrused kohandada; vastavalt määruse (EMÜ) nr 2658/87 artiklile 15 tohib teha ainult tehnilist laadi muudatusi; vastavalt sellele tuleb kõik teised kohandused teha määruse (EMÜ) nr 2771/75 artiklis 17 sätestatud korras, tingimusel et sellised kohandused on vajalikud üksnes harmoneeritud süsteemi kehtestamise tõttu,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EMÜ) nr 2771/75 järgmiselt.

1. Artikkel 1 asendatakse järgmisega:

"Artikkel 1

1. Munaturu ühine korraldus hõlmab järgmisi tooteid:

CN-kood | Kirjeldus |

| |

c) | 04070011 | Koorega kodulinnumunad, värsked, konserveeritud või keedetud |

04070019 |

04070030 |

d) | 04081110 | Inimtoiduks tarvitatavad kooreta munad ja rebud, värsked, kuivatatud, aurutatud või keedetud, vormiroana, külmutatud või muul viisil konserveeritud, suhkru- või muu magusainelisandiga või ilma |

04081911 |

04081919 |

04089110 |

04089910 |

2. Käesolevas määruses kasutatakse järgmisi mõisteid:

a) koorega munad — koorega kodulinnumunad, värsked, konserveeritud või keedetud, välja arvatud punktis b nimetatud haudemunad;

b) haudemunad — inkubeerimisel kasutatavad kodulinnumunad;

c) terviktooted — kooreta linnumunad, suhkru- või muu magusainelisandiga või ilma, inimtoiduks tarvitatavad;

d) eraldatud tooted — linnumunade rebu, suhkru- või muu magusainelisandiga või ilma, inimtoiduks tarvitatavad;

e) kvartal — kolmekuuline ajavahemik, mis algab 1. veebruaril, 1. mail, 1. augustil või 1. novembril."

2 I lisa asendatakse käesoleva määruse lisaga.

Artikkel 2

Käesolevaga tunnistatakse kehtetuks määrus (EMÜ) nr 4000/87.

Artikkel 3

Komisjon teeb määruse (EMÜ) nr 2771/75 artiklis 17 sätestatud korras artikli 1 kohaldamisest tulenevad vajalikud tehnilised kohandused nõukogu või komisjoni määrustes, mis käsitlevad munaturu ühist korraldust.

Artikkel 4

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 1. jaanuarist 1988.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 17. oktoober 1988

Nõukogu nimel

eesistuja

Y. Pottakis

[1] Arvamus esitatud 14. oktoobril 1988 (Euroopa Ühenduste Teatajas seni avaldamata).

[2] EÜT C 237, 12.9.1988, lk 42.

[3] EÜT L 256, 7.9.1987, lk 1.

[4] EÜT L 282, 1.11.1975, lk 49.

[5] EÜT L 377, 31.12.1987, lk 42.

--------------------------------------------------

LISA

I LISA

CN-kood | Kirjeldus |

ex0403 | Petipiim, hapupiim ja hapukoor, jogurt, keefir ja muu kääritatud või hapendatud piim ja koor, kontsentreeritud või kontsentreerimata, suhkru- või muu magusainelisandiga, aroomiainete või kakaolisandiga |

1806 | Šokolaad ja muud kakaod sisaldavad toidupreparaadid |

ex1901 | Rubriikides 0401–0404 esitatud toodetest valmistatud toidupreparaadid, mujal nimetamata, kakaod sisaldavad |

19021100 | Keetmata pastatooted, täidiseta või muul viisil toiduks valmistamata, muna sisaldavad |

ex1904 | Teraviljast või teraviljasaadustest paisutamise või röstimise teel valmistatud toiduained (nt maisihelbed); eelnevalt kuumtöödeldud või muul viisil töödeldud teravili teradena (v.a mais), kakaod sisaldavad |

ex1905 | Pagari- ja kondiitritooted kakaoga või ilma; armulaualeib, tühjad kapslid farmaatsiatööstusele, oblaadid, riispaber jms tooted: |

190520 | — piparkoogid |

190530 | — magusad küpsised; vahvlid ja armulaualeib |

19054000 | — kuivikud, röstitud leiva- ja saiatooted jms röstitud tooted |

19059040 | — muud |

19059050 |

19059060 |

19059090 |

ex210500 | Jäätis, kakaod sisaldav |

ex220890 | Viin, liköör ja muud alkohoolsed joogid, muna või rebu sisaldavad |

ex350210 | Ovoalbumiin: |

| — — muud: |

35021091 | — — — kuivatatud (lehtedena, tahvlitena, helvestena, pulbrina jne) |

35021099 | — — — muud |

--------------------------------------------------